૨૦૧૬નું વર્ષ અલંગ માટે શુકન લઈને આવ્યું છે. પોર્ટ ઓફિસર કેપ્ટન સુધીર ચઢ્ઢા કહે છે કે, “૨૦૧૫માં જેટલાં શિપ ભાંગવા માટે આવ્યાં હતાં એટલાં શિપ તો આ વર્ષના બે મહિનામાં આવી ગયાં છે. છેલ્લા બે મહિનામાં ૧૦૦ જેટલાં જહાજો ભાંગવા માટે આવ્યાં છે. લાંબાગાળાની મંદી પછી અલંગમાં તેજીનો પવન ફૂંકાયો છે. મંદીના સમયમાં માત્ર ૩૦ જેટલા પ્લોટ કાર્યરત હતા આજે ૯૮ જેટલા પ્લોટમાં શિપ ભાંગવાનું કામ જોરશોરથી ચાલી રહ્યું છે.”